ᱵᱤᱦᱟᱨ ᱥᱚᱨᱤᱯᱷ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱤᱦᱟᱨ ᱥᱚᱨᱤᱯᱷ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ ᱫᱚ BEHS ᱠᱟᱱᱟ, ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱟᱱᱟᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱵᱤᱦᱟᱨ ᱥᱚᱨᱤᱯᱷ ᱫᱚ ᱢᱩᱜᱚᱞᱥᱚᱨᱟᱭ-ᱯᱟᱴᱱᱟ ᱰᱟᱦᱟᱨ ᱛᱟᱞᱟ ᱛᱮ ᱫᱤᱞᱞᱤ-ᱠᱚᱞᱠᱟᱛᱟ ᱢᱩᱬ ᱞᱟᱭᱤᱱ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱱᱟᱞᱚᱱᱫᱟ ᱦᱚᱱᱚᱛ ᱨᱮᱱᱟᱜ ᱵᱤᱦᱟᱨ ᱥᱚᱨᱤᱯᱷ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱵᱟᱠᱷᱛᱤᱭᱟᱨᱯᱩᱨ-ᱛᱤᱞᱮᱭᱟ ᱞᱟᱭᱤᱱ ᱨᱮ ᱢᱮᱱᱟᱜ ᱤᱫᱤ ᱛᱮ ᱯᱟᱴᱱᱟ ᱟᱨ ᱮᱴᱟᱜ ᱥᱚᱦᱚᱨ ᱠᱷᱚᱱ ᱵᱟᱠᱷᱛᱤᱭᱟᱨᱯᱩᱨ ᱡᱚᱸᱠᱥᱚᱱ ᱰᱟᱦᱟᱨ ᱛᱮ ᱟᱹᱰᱤ ᱜᱟᱱ ᱴᱨᱮᱱ ᱟᱨ ᱨᱟᱡᱽᱜᱤᱨ ᱟᱨ ᱜᱟᱭᱟ ᱡᱚᱸᱠᱥᱚᱱ ᱠᱷᱚᱱ ᱦᱤᱡᱩᱜᱟᱜ ᱴᱨᱮᱱ ᱱᱚᱸᱰᱮᱭ ᱛᱤᱸᱜᱩᱭᱟ ᱾ ᱵᱤᱦᱟᱨ ᱥᱚᱨᱤᱯᱷ ᱨᱮᱫᱚ ᱱᱟᱶᱟ ᱫᱤᱞᱞᱤ, ᱯᱟᱴᱱᱟ ᱡᱚᱸᱠᱥᱚᱱ ᱞᱟᱹᱜᱤᱫ ᱛᱮ ᱪᱟᱞᱟᱜᱟᱜ ᱴᱨᱮᱱ ᱫᱚ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱵᱟᱨᱟᱬᱥᱤ ᱡᱚᱸᱠᱥᱚᱱ, ᱦᱟᱵᱽᱲᱟ ᱨᱮᱞᱣᱮ ᱥᱴᱮᱥᱚᱱ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱥᱟᱶ ᱜᱟᱭᱟ ᱡᱚᱸᱠᱥᱚᱱ, ᱨᱟᱡᱽᱜᱤᱨ ᱨᱮᱞᱣᱮ ᱥᱴᱮᱥᱚᱱ, ᱛᱤᱞᱮᱭᱟ ᱨᱮᱞᱣᱮ ᱥᱴᱮᱥᱚᱱ, ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱠᱤᱩᱞ ᱡᱚᱸᱠᱥᱚᱱ ᱫᱚ ᱫᱤᱱᱟᱹᱢ ᱦᱤᱞᱚᱜ ᱯᱟᱥᱮᱱᱡᱚᱨ ᱟᱨ ᱮᱠᱥᱯᱨᱮᱥ ᱴᱨᱮᱱ ᱥᱮᱵᱟ ᱞᱮᱠᱟᱛᱮ ᱪᱟᱞᱟᱜᱟᱜ ᱴᱨᱮᱱ ᱢᱮᱱᱟᱜᱼᱟ ᱾

ᱱᱮᱣᱨᱟ ᱨᱮᱞᱣᱮ ᱥᱴᱮᱥᱚᱱ ᱟᱨ ᱥᱮᱠᱷᱯᱩᱨᱟ ᱨᱮᱞᱣᱮ ᱥᱴᱮᱥᱚᱱ ᱛᱟᱞᱟ ᱨᱮ ᱱᱮᱣᱨᱟ, ᱡᱚᱴᱰᱩᱢᱨᱤ, ᱫᱚᱱᱤᱭᱟᱶᱟ, ᱵᱤᱦᱟᱨ ᱥᱚᱨᱤᱯᱷ, ᱥᱮᱠᱷᱯᱩᱨᱟ ᱛᱟᱞᱟ ᱨᱮ ᱢᱤᱫᱴᱟᱹᱝ ᱱᱟᱶᱟ ᱪᱟᱸᱜᱟ ᱞᱟᱭᱤᱱ ᱵᱮᱱᱟᱜ ᱠᱟᱱᱟ ᱡᱟᱦᱟᱸ ᱨᱮ ᱵᱤᱦᱟᱨ ᱥᱚᱨᱤᱯᱷ-ᱫᱚᱱᱤᱭᱟᱶᱟ ᱠᱷᱚᱸᱰ ᱞᱮᱠᱟᱛᱮ ᱒᱐᱑᱕ ᱥᱟᱞ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾

ᱱᱟᱜᱟᱢ
ᱵᱷᱚᱠᱛᱤᱭᱟᱨᱯᱩᱨ ᱵᱤᱦᱟᱨ ᱞᱟᱭᱤᱴ ᱨᱮᱞᱣᱮ ᱫᱚ ᱢᱤᱫ ᱒ ᱯᱷᱤᱴ ᱖ ᱤᱸᱪ (᱗᱖᱒ ᱢᱤᱞᱤᱢᱤᱴᱚᱨ) ᱚᱥᱟᱨ ᱱᱮᱨᱳ-ᱜᱮᱡᱽ ᱨᱮᱞᱣᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱨᱴᱤᱱ ᱞᱟᱭᱤᱴ ᱨᱮᱞᱣᱮ ᱤᱫᱤ ᱛᱮ ᱑᱙᱐᱓ ᱥᱟᱞ ᱨᱮ ᱵᱚᱠᱷᱛᱤᱭᱟᱨᱯᱩᱨ ᱠᱷᱚᱱ ᱵᱤᱦᱟᱨ ᱥᱚᱨᱤᱯᱷ ᱫᱷᱟᱹᱨᱤᱡ ᱵᱟᱹᱭᱥᱟᱹᱣ ᱞᱮᱱᱟ ᱛᱟᱦᱮᱸᱫ ᱟᱨ ᱑᱙᱑᱑ ᱥᱟᱞ ᱨᱮ ᱨᱟᱡᱽᱜᱤᱨ ᱫᱷᱟᱹᱨᱤᱡ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑᱙᱕᱐ ᱥᱟᱞ ᱨᱮ ᱞᱚᱠᱟᱞ ᱦᱚᱱᱚᱛ ᱵᱳᱨᱰ (Local District Board) ᱦᱚᱛᱮᱛᱮ ᱠᱚ ᱦᱟᱛᱟᱣ ᱠᱮᱫᱼᱟ ᱾ ᱑᱙᱖᱒ ᱥᱟᱞ ᱨᱮ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱠᱮᱫᱼᱟ ᱟᱨ ᱑᱖᱗᱖ ᱢᱤᱞᱤᱢᱤᱴᱟᱨ (᱕ ᱯᱷᱤᱴ ᱖ ᱤᱸᱪ) ᱨᱮ ᱠᱚ ᱵᱚᱫᱚᱞ ᱠᱮᱫᱼᱟ ᱾

ᱵᱨᱚᱰ-ᱜᱮᱡᱽ ᱞᱟᱭᱤᱱ ᱫᱚ ᱨᱟᱡᱽᱜᱤᱨ ᱠᱷᱚᱱ ᱛᱤᱞᱮᱭᱟ ᱫᱷᱟᱹᱨᱤᱡ ᱛᱮ ᱛᱮᱭᱟᱨ ᱞᱮᱱᱟ ᱟᱨ ᱒᱐᱑᱐ ᱥᱟᱞ ᱨᱮ ᱱᱚᱣᱟ ᱫᱚ ᱡᱷᱤᱡ ᱞᱮᱱᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱠᱳᱰᱟᱨᱢᱟ-ᱦᱟᱡᱟᱨᱤᱵᱟᱜᱽ ᱠᱳᱭᱞᱟ ᱵᱮᱞᱴ ᱠᱷᱚᱱ ᱦᱚᱨᱱᱟᱣᱚᱛ ᱥᱴᱮᱥᱚᱱ ᱦᱚᱛᱮᱛᱮ ᱵᱟᱲ ᱥᱩᱯᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱞᱟᱹᱜᱤᱫ ᱠᱳᱭᱞᱟ ᱦᱟᱛᱟᱣ ᱮᱫᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱒᱐᱐᱑-᱐᱒ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱫᱚ ᱠᱳᱰᱟᱨᱢᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱵᱮᱱᱟᱣ ᱪᱟᱞᱟᱜ ᱠᱟᱱᱟ ᱾ ᱒᱐᱑᱐-᱑᱑ ᱨᱮᱱᱟᱜ ᱨᱮᱞ ᱵᱚᱡᱮᱴ ᱨᱮ ᱢᱟᱱᱯᱩᱨ-ᱛᱤᱞᱮᱭᱟ-ᱠᱤᱭᱩᱞ ᱥᱮᱠᱴᱚᱨ ᱟᱨ ᱯᱷᱚᱛᱩᱦᱟ-ᱤᱥᱞᱟᱢᱯᱩᱨ ᱟᱨ ᱵᱚᱠᱷᱛᱤᱭᱟᱨᱯᱩᱨ-ᱨᱟᱡᱽᱜᱤᱨ ᱥᱮᱠᱴᱚᱨ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱞᱟᱹᱜᱤᱫ ᱯᱨᱚᱵᱷᱮᱵᱤᱞᱤᱴᱤ ᱥᱴᱚᱰᱤᱭᱚ ᱨᱮᱱᱟᱜ ᱯᱨᱚᱫᱚᱭᱚᱜᱤᱠᱤ ᱥᱚᱫᱚᱨ ᱞᱮᱱᱟ ᱛᱟᱦᱮᱸᱫ ᱾ ᱵᱚᱠᱷᱛᱤᱭᱟᱨᱯᱩᱨ-ᱨᱟᱡᱽᱜᱤᱨ ᱥᱮᱠᱴᱚᱨ ᱫᱚ ᱒᱐᱑᱖-᱒᱐᱑᱗ ᱥᱟᱞ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱠᱮᱫᱟ, ᱟᱨ ᱨᱟᱡᱽᱜᱤᱨ-ᱛᱤᱞᱮᱭᱟ-ᱜᱟᱭᱟ ᱦᱟᱹᱴᱤᱧ ᱫᱚ ᱒᱐᱑᱗-᱒᱐᱑᱘ ᱥᱟᱞ ᱨᱮ ᱠᱤᱭᱩᱞ-ᱜᱟᱭᱟ ᱦᱟᱹᱴᱤᱧ ᱥᱟᱶ ᱤᱞᱮᱠᱴᱨᱤᱯᱷᱤᱞᱰ ᱠᱮᱫᱟ ᱾ ᱵᱤᱦᱟᱨ ᱥᱚᱨᱤᱯᱷ-ᱫᱚᱱᱤᱭᱟᱶᱟ ᱦᱟᱹᱴᱤᱧ ᱨᱮᱱᱟᱜ ᱵᱤᱵᱷᱟᱜᱽ ᱫᱚ ᱒᱐᱑᱙ ᱥᱟᱞ ᱨᱮ ᱦᱩᱭ ᱞᱮᱱᱟ ᱟᱨ ᱑᱗ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱨᱮ ᱱᱚᱣᱟ ᱫᱚ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱳᱫᱤ ᱦᱚᱛᱮᱛᱮ ᱩᱰᱷᱟᱹᱣ ᱥᱟᱹᱜᱩᱱ ᱮᱱᱟ ᱾

ᱵᱚᱠᱷᱛᱤᱭᱟᱨᱯᱩᱨ-ᱛᱤᱞᱮᱭᱟ ᱞᱟᱭᱤᱱ ᱨᱮᱱᱟᱜ ᱵᱟᱨᱟᱵᱟᱨᱤ ᱞᱟᱹᱜᱤᱫ ᱥᱟᱨᱵᱷᱮ ᱠᱟᱹᱢᱤ ᱯᱩᱨᱟᱹᱣ ᱟᱠᱟᱱᱟ ᱟᱨ ᱨᱮᱞᱣᱮ ᱥᱟᱨᱵᱷᱮ ᱠᱚᱢᱤᱥᱚᱱᱟᱨ ᱦᱚᱛᱮᱛᱮ ᱦᱟᱹᱨᱭᱟᱹᱲ ᱡᱷᱟᱱᱰᱟ ᱧᱟᱢᱚᱜ ᱞᱟᱹᱜᱤᱫ ᱮᱢ ᱦᱩᱭ ᱟᱠᱟᱱᱟ ᱾ ᱵᱤᱦᱟᱨ ᱥᱚᱨᱤᱯᱷ, ᱯᱟᱵᱟᱯᱩᱨᱤ ᱨᱳᱰ ᱥᱴᱮᱥᱚᱱ ᱟᱨ ᱱᱟᱣᱟᱫᱟ ᱛᱟᱞᱟ ᱨᱮ ᱢᱤᱫᱴᱟᱹᱝ ᱱᱟᱣᱟ ᱞᱟᱭᱤᱱ ᱨᱮᱱᱟᱜ ᱯᱞᱟᱱ ᱵᱮᱱᱟᱣ ᱟᱠᱟᱱᱟ ᱟᱨ ᱱᱤᱛᱚᱜ ᱤᱱᱡᱤᱱᱤᱭᱚᱨᱤᱝ ᱥᱟᱶ ᱦᱮᱡ ᱥᱮᱱ ᱥᱟᱨᱵᱷᱮ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱟᱣᱟᱫᱟ ᱠᱷᱚᱱ ᱵᱤᱦᱟᱨ ᱥᱚᱨᱤᱯ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱯᱟᱴᱱᱟ ᱠᱷᱚᱱ ᱟᱨ ᱱᱟᱣᱟᱫᱟ ᱠᱷᱚᱱ ᱯᱟᱵᱟᱯᱩᱨᱤ ᱨᱳᱰ ᱥᱴᱮᱥᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱨᱟᱡᱽᱜᱤᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱤᱦᱟᱨ ᱥᱚᱨᱤᱯᱷ ᱟᱨ ᱡᱚᱦᱟᱱᱟᱵᱟᱫᱽ ᱛᱟᱞᱟ ᱨᱮ ᱢᱤᱫᱴᱟᱹᱝ ᱱᱟᱣᱟ ᱞᱟᱭᱤᱱ ᱨᱮᱱᱟᱜ ᱦᱚᱸ ᱯᱞᱟᱱ ᱢᱮᱱᱟᱜᱼᱟ ᱟᱨ ᱱᱤᱛᱚᱜ ᱤᱱᱡᱤᱱᱤᱭᱚᱨᱤᱝ ᱥᱟᱶᱛᱮ ᱦᱮᱡ ᱥᱮᱱ ᱥᱟᱨᱵᱷᱮ ᱠᱟᱱᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱟᱠᱚᱝᱜᱚᱨᱥᱚᱨᱟᱭ ᱞᱮᱠᱟᱛᱮ ᱵᱤᱦᱟᱨ ᱥᱚᱨᱤᱯᱷ ᱫᱚ ᱡᱚᱦᱟᱱᱟᱵᱟᱫᱽ ᱥᱟᱞᱟᱜ ᱥᱚᱡᱷᱮ ᱴᱨᱮᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱵᱮᱱᱟᱜ ᱠᱟᱱ
ᱵᱤᱦᱟᱨ ᱥᱚᱨᱤᱯᱷ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱟᱨᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱯᱞᱮᱴᱯᱷᱚᱨᱢ ᱮᱞ ᱓/᱔/᱕ ᱵᱮᱱᱟᱜ ᱠᱟᱱᱟ ᱾ ᱯᱞᱮᱴᱯᱷᱚᱨᱢ ᱫᱚ ᱢᱤᱫᱴᱟᱹᱝ ᱯᱷᱩᱴ ᱚᱵᱷᱟᱨ ᱵᱨᱤᱡᱽ ᱛᱮ ᱡᱚᱲᱟᱣ ᱟᱠᱟᱱᱟ ᱟᱨ ᱫᱚᱥᱟᱨ ᱯᱷᱩᱴ ᱚᱵᱷᱟᱨ ᱵᱨᱤᱡᱽ ᱦᱚᱸ ᱵᱮᱱᱟᱜ ᱠᱟᱱᱟ ᱱᱚᱣᱟ ᱯᱞᱮᱴᱯᱷᱚᱨᱢ ᱮᱞ ᱑ ᱠᱷᱚᱱ ᱕ ᱫᱷᱟᱹᱨᱤᱡ ᱡᱚᱲᱟᱣᱜᱼᱟ ᱾

ᱩᱛᱷᱱᱟᱹᱣ ᱠᱚ
ᱯᱷᱮᱵᱨᱩᱣᱟᱨᱤ ᱒᱐᱑᱒ ᱨᱮ, ᱥᱤᱧᱚᱛᱤᱭᱟᱹ ᱨᱮᱞ ᱫᱚ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱩᱛᱷᱱᱟᱹᱣ ᱱᱤᱜᱟᱢ (RSDC) ᱛᱷᱟᱯᱚᱱ ᱨᱮᱱᱟᱜ ᱯᱞᱟᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱵᱮᱯᱟᱨᱤ ᱠᱟᱹᱢᱤ ᱞᱟᱹᱜᱤᱫ ᱛᱮ ᱨᱮᱥᱴᱚᱨᱟᱱᱴ, ᱥᱚᱯᱤᱝ ᱡᱟᱭᱜᱟ ᱟᱨ ᱯᱷᱩᱰ ᱯᱞᱟᱡᱟ ᱵᱮᱱᱟᱣ ᱟᱨ ᱩᱛᱷᱱᱟᱹᱣ ᱠᱟᱛᱮ ᱟᱨ ᱯᱟᱥᱱᱟᱣᱤᱭᱟᱹ ᱥᱩᱵᱤᱫᱷᱟ ᱠᱚ ᱩᱥᱩᱞ ᱠᱟᱛᱮ ᱵᱤᱦᱟᱨ ᱥᱚᱨᱤᱯᱷ ᱥᱟᱶ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱚ ᱱᱟᱯᱟᱭ ᱛᱮᱭᱟᱨ ᱞᱟᱹᱜᱤᱫ ᱠᱟᱹᱢᱤ ᱞᱟᱹᱜᱤᱫ ᱾ ᱒᱐᱑᱘ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱫᱚ ᱵᱮᱱᱟᱣ ᱨᱮᱜᱮ ᱛᱟᱦᱮᱸ ᱠᱟᱱᱟ ᱾

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ
ᱵᱤᱦᱟᱨ ᱥᱚᱨᱤᱯᱷ ᱨᱮᱱᱟᱜ ᱥᱩᱨ ᱩᱰᱟᱹᱱ ᱠᱚᱫᱚ:
ᱞᱚᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱖᱖ ᱠᱤᱞᱚᱢᱤᱴᱚᱨ (᱔᱑ ᱢᱤᱞ)
 ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱙᱕.᱗ ᱠᱤᱞᱚᱢᱤᱴᱚᱨ (᱕᱙.᱕ ᱢᱤᱞ)

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱱᱟᱞᱚᱱᱫᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ